|  |
| --- |
| **ZOZNAM DOKLADOV, KTORÉ PREDLOŽÍ ŠTUDENT - ŽIADATEĽ** |
| **1. Potvrdenie – Výpis na účely priznania vysokoškolského sociálneho štipendia**z príslušného daňového úraduo podaní alebo nepodaní daňového priznania za rok 2024 - [tlačivo](file:///C:\Users\Downloads\Tlačivá\Vypis%20z%20DU%202020.doc). |
| **2. Potvrdenie o poberaní prídavku na dieťa**z príslušného Úradu práce, sociálnych vecí a rodinypre všetky nezaopatrené deti v okruhu spoločne posudzovaných osôb (z mesiaca, v ktorom je podávaná žiadosť). Potvrdenie musí obsahovať mená nezaopatrených detí, na ktoré sa prídavky poberajú a údaje o mesačných dávkach za rok 2024 aj rok 2025. |
| **3.** Doklad od autobusového alebo železničného dopravcu o vzdialenosti z miesta trvalého pobytu študenta do miesta sídla vysokej školy. |
| **4.** Potvrdenie mestského alebo obecného úradu o mieste trvalého bydliska žiadateľa a spoločne posudzovaných osôb. |
| **5.** **Potvrdenie zo Sociálnej poisťovne o vyplatených nemocenských dávkach za rok 2024**, aj v prípade, že nemocenské dávky neboli poskytnuté, resp. na ne nevznikol nárok. |
| **6.** **Potvrdenie o príjmoch fyzickej osoby zo závislej činnosti** **za rok 2024** od všetkých zamestnávateľov, kde študent pracoval na základe dohody vykonávanej mimo pracovného pomeru (ak študent nepodal daňové priznanie) – [tlačivo](file:///C:\Users\Downloads\Tlačivá\Potvr_zdan_prijm_POT39_5v20.docx). |
| **7. Iné doklady podľa situácie žiadateľa:** |
| * Študent -poberateľ **sirotského alebo invalidného dôchodku** predloží **Potvrdenie o výške dôchodkových dávok zo Sociálnej poisťovne za rok 2024 - 2025** * Ak študent začal poberať sirotský či invalidný dôchodok v priebehu roku 2024 alebo roku 2025 doloží **Rozhodnutie zo Sociálnej poisťovne o priznaní sirotského dôchodku** a **Potvrdenie o výške dôchodkových dávok** za celé obdobie poberania v rokoch 2024 – 2025. |
| * Študent - poberateľ **sirotského dôchodku** predloží **fotokópiu úmrtného listu rodiča/rodičov.** |
| * Ak je študentovi priznané súdom výživné od jedného z rodičov, študent predloží **Rozhodnutie súdu o priznaní a výške výživného**. Ak je toto rozhodnutie staršie ako dva roky, je potrebné doložiť aj potvrdenie súdu o nezmenení rozsudku alebo čestné vyhlásenie, že právoplatný rozsudok je posledný a výška výživného sa nemenila - [vzor](file:///C:\Users\Downloads\Tlačivá\Cestne_vyhlasenie_o_vyzivnom.doc). |
| * **Overenú kópiu preukazu ZŤP** + Rozhodnutie o peňažných dávkach poskytnutých ako kompenzácia ťažkého zdravotného postihnutia. |
| * Ak sa žiadateľ stará o vlastné nezaopatrené dieťa, predloží overenú kópiu rodného listu dieťaťa. |
| * Ak žiadateľ uzatvoril manželstvo a manžel nie je nezaopatreným dieťaťom, predloží sobášny list. |
| * Ak bol študent **pred 18. rokom zverený do náhradnej starostlivosti**, predkladá fotokópiu rozhodnutia súdu o tejto skutočnosti a priznanom výživnom + potvrdenie ÚPSVaR o poberaní, resp. nepoberaní opakovaného príspevku dieťaťu zverenému do náhradnej starostlivosti za rok 2024. |
| * Študent - žiadateľ, ktorý študoval/študuje na inej vysokej škole v SR, doloží potvrdenie o predchádzajúcom/súčasnom štúdiu a potvrdenie o poberaní alebo nepoberaní sociálneho štipendia. |
| * Prípadne iné doklady, ak sa na študenta vzťahuje niektorá zo situácií popísaných nižšie. |
| **ZOZNAM DOKLADOV, KTORÉ PREDLOŽÍ ŠTUDENT, KTORÝ ŽIJE V SPOLOČNEJ DOMÁCNOSTI S RODIČMI/RODIČOM** |
| **Ak je/bol rodič, iná spoločne posudzovaná osoba zamestnaný(á)** |
| **1a. nepodával si daňové priznanie** |
| **Ročné zúčtovanie preddavkov na daň z príjmov fyzických osôb zo závislej činnosti** **za rok 2024** od zamestnávateľa rodiča – [tlačivo](file:///C:\Users\Downloads\Tlačivá\2021.01.12_roc_zuct.pdf) (nestačí priniesť *Potvrdenie o príjmoch fyzickej osoby zo závislej činnosti*). |
| **1b. podával si daňové priznanie sám** |
| **Potvrdenie – Výpis na účely priznania vysokoškolského sociálneho štipendia** z príslušného daňového úradu za rok 2024 - [tlačivo](file:///C:\Zuzka\Documents\Zuzka\Strojnícka%20fakulta\Sociálne%20štipendium\Podklady%20k%20webu\Pripravené%20na%20web\Tlačivá\Vypis%20z%20DU%202020.doc). |
| **2.** **Potvrdenie zamestnávateľa o poskytnutí finančných náhrad a plnení zamestnancovi za rok 2024** (náhrada príjmu pri dočasnej PN, o poskytnuté vreckové pri zahraničných pracovných cestách, poskytnutý príspevok na rekreáciu, poskytnutý príspevok na športovú činnosť dieťaťa (od všetkých zamestnávateľov v roku 2024) – [tlačivo](file:///C:\Users\Downloads\Tlačivá\Potvrdenie_zamestnavatela__financne_nahrady_2020.doc). |
| **3. Potvrdenie zo Sociálnej poisťovne o vyplatených nemocenských dávkach** za rok 2024 (OČR, materské, PN), aj v prípade, že nemocenské dávky neboli poskytnuté**.** |
| **4.** **Úradne overené čestné vyhlásenie rodiča**, že v roku 2024 nepoberal sociálne dávky a štátne sociálne dávky, dôchodky a náhrady poskytované podľa osobitných predpisov - starobný dôchodok, invalidný dôchodok, vdovský dôchodok, vdovecký dôchodok, sirotský dôchodok, sociálny dôchodok, výsluhový dôchodok, dávku v nezamestnanosti ani iné príspevky od štátu) - [vzor](file:///C:\Users\Downloads\Tlačivá\Cestne%20vyhlasenie_dochodky.docx).  Ak ktorúkoľvek vyššie uvedenú dávku, dôchodok alebo iný príspevok od štátu rodič poberal, je potrebné doložiť o tom potvrdenie z príslušného úradu, ktorý dávku, dôchodok alebo iný príspevok od štátu vyplácal za rok 2024 aj 2025. |
| **5. Ak je rodič v čase podania žiadosti práceneschopný (PN) súvisle viac ako 4 mesiace**  **Rozhodnutie Sociálnej poisťovne** pri dočasnej pracovnej neschopnosti o priznanej výške denného nemocenského a **Potvrdenie zo Sociálnej poisťovne o vyplatených nemocenských dávkach** za celé obdobie trvania PN až do aktuálneho mesiaca posudzovania štipendia (napr. žiadosť podaná v septembri – potvrdenie obsahujúce údaje o vyplatených nemocenských dávkach od januára až do septembra, teda tlačivo vystavené až v mesiaci október).  Ak je v čase podania žiadosti spoločne posudz. osoba súvisle najmenej 4 mesiace PN, soc. štipendium sa priznáva na 5 kal. mesiacov. |
|  |
| **Ak je rodič, iná spoločne posudzovaná osoba samostatne zárobkovo činná osoba** |
| **1.** Potvrdenie– **Výpis na účely priznania vysokoškolského sociálneho štipendia** z príslušného daňového úradu za rok 2024 - [tlačivo](file:///C:\Zuzka\Documents\Zuzka\Strojnícka%20fakulta\Sociálne%20štipendium\Podklady%20k%20webu\Pripravené%20na%20web\Tlačivá\Vypis%20z%20DU%202020.doc). |
| **2. Potvrdenie zo Sociálnej poisťovne o vyplatených nemocenských dávkach** za rok 2024 (OČR, materské, PN), aj v prípade, že nemocenské dávky neboli poskytnuté. |
| **3.** **Overená kópia živnostenského listu rodiča** |
| **4.** Ak mal rodič živnosť počas roku 2024 alebo 2025 prerušenú, je potrebné doložiť doklad o prerušení živnosti od kedy ......... do kedy......... |
| **5. Úradne overené čestné prehlásenie rodiča**, že v roku 2024 nepoberal sociálne dávky a štátne sociálne dávky, dôchodky a náhrady poskytované podľa osobitných predpisov - starobný dôchodok, invalidný dôchodok, vdovský dôchodok, vdovecký dôchodok, sirotský dôchodok, sociálny dôchodok, výsluhový dôchodok, dávku v nezamestnanosti ani iné príspevky od štátu) – [vzor](file:///C:\Zuzka\Documents\Zuzka\Strojnícka%20fakulta\Sociálne%20štipendium\Podklady%20k%20webu\Pripravené%20na%20web\Tlačivá\Cestne%20vyhlasenie_dochodky.docx).  Ak ktorúkoľvek vyššie uvedenú dávku, dôchodok alebo iný príspevok od štátu rodič poberal, je potrebné doložiť o tom potvrdenie z príslušného úradu, ktorý dávku, dôchodok, alebo iný príspevok od štátu vyplácal. |
|  |
| **Ak je rodič, iná spoločne posudzovaná osoba v čase podania žiadosti nezamestnaný(á)** |
| **1. Potvrdenie o evidencii rodiča na Úrade práce, sociálnych vecí a rodiny** o dobe vedenia v evidencii uchádzačov o zamestnanie za rok 2024, 2025 - potvrdenie nemôže byť vydané skôr ako je prijatá žiadosť o sociálne štipendium (rodič musí zdokladovať, že v čase podania žiadosti je nezamestnaný a je v evidencii uchádzačov o zamestnanie – potvrdenie doručiť dodatočne). |
| **2. Potvrdenie zo Sociálnej poisťovne o výške vyplatených dávok v nezamestnanosti v roku 2024, 2025**. Musí obsahovať obdobie vyplácania dávok po mesiacoch roku 2024 a 2025:  - ak osoba v čase podania žiadosti dávku poberá - musí byť uvedený aj mesiac podania žiadosti (napr. žiadosť podaná v septembri, je potrebné zdokladovať dávku priznanú od 1. 8. do 31. 8. vyplatenú 15. 9.),  - ak už osoba nárok na dávku nemá - musí byť z potvrdenia zrejmé, že už nárok na dávku nemá a musí byť vyznačené obdobie podpornej doby.  Ak túto dávku nepoberal, musí to byť v potvrdení uvedené (ak rodič je nezamestnaný, ale nárok na dávku mu nevznikne, posudzuje sa príjem rodiča v predošlom kalendárnom roku).  Ak v čase podania žiadosti spoločne posudzovaná osoba poberá dávku v nezamestnanosti, alebo je v evidencii uchádzačov o zamestnanie po uplynutí podporného obdobia v nezamestnanosti sociálne štipendium sa priznáva na 5 kal. mesiacov. |
| **3. Potvrdenie o vyplatených nemocenských dávkach zo Sociálnej poisťovne** rodičovi za rok 2024 a 2025 (napr. OČR, materské, PN), aj v prípade, že rodič nemocenské dávky nemal poskytnuté. |
| **4.** **Potvrdenie zo Sociálnej poisťovne o poberaní** vdovského dôchodku, vdoveckého dôchodku, sirotského dôchodku alebo vdovského výsluhového, vdoveckého výsluhového dôchodku rodičom, v ktorom bude uvedená doba poberania a suma predmetného dôchodku za aktuálny mesiac, v ktorom sa posudzuje nárok na priznanie sociálneho štipendia. V prípade, že rodič žiaden z uvedených príjmov nemá, doloží o tom overené čestné prehlásenie. |
| **Potvrdenie z Úradu práce, sociálnych vecí a rodiny,** že nepoberal/nepoberá **dávku v hmotnej núdzi.** |
|  |
| **Ak bol rodič, iná spoločne posudzovaná osoba v priebehu predchádzajúceho kalendárneho roka nezamestnaný(á)** |
| **1. Potvrdenie o evidencii rodiča na Úrade práce, sociálnych vecí a rodiny** o dobe vedenia v evidencii uchádzačov o zamestnanie. |
| **2. Potvrdenie zo Sociálnej poisťovne o výške vyplatených dávok v nezamestnanosti**, resp. že nárok na dávku nemal. |
| **3.** Potvrdenie – **Výpis na účely priznania vysokoškolského sociálneho štipendia** z príslušného daňového úradu za rok 2024 - [tlačivo](file:///C:\Zuzka\Documents\Zuzka\Strojnícka%20fakulta\Sociálne%20štipendium\Podklady%20k%20webu\Pripravené%20na%20web\Tlačivá\Vypis%20z%20DU%202020.doc). |
| **4. Potvrdenie o vyplatených nemocenských dávkach zo Sociálnej poisťovne** rodičovi za rok 2024 (napr. OČR, materské, PN), aj v prípade, že rodič nemocenské dávky nemal poskytnuté. |
| **5. Ďalšie potvrdenia** týkajúce sa preukázania príjmov zo zamestnania, podnikania, dôchodkov a pod. za rok 2024. |
|  |
| **Ak je/bol rodič, iná spoločne posudzovaná osoba poberateľom dávky v hmotnej núdzi** |
| **1.** Rozhodnutie Úrade práce, sociálnych vecí a rodiny o priznaní dávky v hmotnej núdzi, kde je uvedené komu sa dávky vyplácajú a kto boli spoločne posudzované osoby. |
| **2.** Potvrdenie Úradu práce, sociálnych vecí a rodiny o dobe a výške poberania dávky v hmotnej núdzi za rok 2025, 2024 za jednotlivé mesiace (vrátane mesiaca podania žiadosti o priznanie sociálneho štipendia). |
|  |
| **Ak je/bol rodič, iná spoločne posudzovaná osoba dobrovoľne nezamestnaný(á)** |
| **1. Potvrdenie zo zdravotnej poisťovne o priebehu poistiek poistenca** (v potvrdení bude rozpísané kto uhrádzal, resp. uhrádza zdravotné poistenie v priebehu roka 2024 a 2025, napr. štát (nezamestnaný), samoplatca... |
| **2**. **Čestné vyhlásenie**, že bol v období od .......... do ............ dobrovoľne nezamestnaný a nemal iný príjem ako ten, ktorý doložil k žiadosti – [vzor](file:///C:\Users\Downloads\Tlačivá\Cestne_vyhlasenie_dobrov_nezam.docx). |

|  |
| --- |
| **Ak je rodič/ iná spoločne posudzovaná osoba poberateľom dôchodku (starobného, invalidného, výsluhového) alebo poberateľom materského alebo rodičovského príspevku** |
| A. Ak osoba bola poberateľom dôchodku, resp. príspevku **celý predchádzajúci rok 2024** |
| **1. Potvrdenie Sociálnej poisťovne o výške dávok dôchodku** vyplatených v roku 2024 a 2025. |
| **2.** Potvrdenie – **Výpis na účely priznania vysokoškolského sociálneho štipendia** z príslušného daňového úradu o nepodaní daňového priznania za rok 2024 – [tlačivo](file:///C:\Zuzka\Documents\Zuzka\Strojnícka%20fakulta\Sociálne%20štipendium\Podklady%20k%20webu\Pripravené%20na%20web\Tlačivá\Vypis%20z%20DU%202020.doc)**.** |
| **3.** **Potvrdenie o vyplatených nemocenských dávkach zo** **Sociálnej poisťovne** rodičovi za rok 2024 (napr. OČR, materské, PN), resp. že nevznikol nárok na nemocenské dávky. |
| **4.** Potvrdenie zo Sociálnej poisťovne o vyplatených dávkach materskej za rok 2024 aj rok 2025. |
| **5.** Potvrdenie z Úradu práce, sociálnych vecí a rodiny o vyplatených dávkach rodičovského príspevku za rok 2024 aj 2025. |
| **6.** Ak osoba **nemala iný príjem** doloží **Čestné vyhlásenie**, že nemala v roku 2024 okrem poberaného dôchodku iný príjem – [vzor](file:///C:\Users\Downloads\Tlačivá\Cestne_vyhlasenie_doch_cely_rok.doc). |
| **7.** Ak osoba **mala iný príjem doloží aj ďalšie potvrdenia** týkajúce sa preukázania príjmov zo zamestnania, podnikania, potvrdenia o evidencii v nezamestnanosti a poberaní dávky v nezamestnanosti, ak sa na osobu vzťahuje niektorá zo situácií popísaných v dokumente. |
| B. Ak bol dôchodok alebo príspevok priznaný **v priebehu roka 2024 alebo 2025** a osoba nemala najmenej tri mesiace pred podaním žiadosti žiadne iné príjmy |
| **1. Rozhodnutie o priznaní daného dôchodku alebo príspevku** **zo Sociálnej poisťovne**, v ktorom bude uvedený dátum, odkedy rodič daný dôchodok alebo príspevok poberá a v akej výške, vrátane údajov o výške dávok za rok 2024 aj 2025. |
| **2. Čestné vyhlásenie osoby, ktorá začala poberať dôchodok** v roku 2024 alebo 2025, že nemala najmenej počas troch mesiacov pred posudzovaním nároku na sociálne štipendium iné príjmy – [vzor](file:///C:\Users\Downloads\Tlačivá\Cestne_vyhlasenie_3_mesiace.doc), alebo **Čestné vyhlásenie osoby**, **ktorá začala poberať materské alebo rodičovský príspevok** v roku 2024 alebo 2025, že nemala najmenej počas troch mesiacov pred posudzovaním nároku na sociálne štipendium iné príjmy – [vzor](file:///C:\Users\Downloads\Tlačivá\Cestne_vyhlasenie_materske_rodicovske.doc). |

|  |
| --- |
| **Ak je rodič, iná spoločne posudzovaná osoba poberateľom vdovského, vdoveckého, sirotského dôchodku** |
| **1.** **Rozhodnutie o priznaní predmetného dôchodku** zo Sociálnej poisťovne. |
| **2. Potvrdenie Sociálnej poisťovne o výške dávok dôchodku** vyplatených v roku 2024 aj 2025. |

|  |
| --- |
| **Ak rodič opatruje nejakú osobu** |
| **1. Rozhodnutie o priznaní príspevku na opatrovanie**, kde je uvedené, kto je poberateľom a kto je osoba prijímajúca starostlivosť. |
| **2. Potvrdenie z Úradu práce, sociálnych vecí a rodiny o vyplácaní príspevku za opatrovanie** s tabuľkou mesačných príspevkov za rok 2024 aj rok 2025 (vrátane mesiaca, kedy je podaná žiadosť o priznanie sociálneho štipendia) – doručiť dodatočne po podaní žiadosti o priznanie sociálneho štipendia. |
| **3.** **Ďalšie potvrdenia** týkajúce sa preukázania príjmov zo zamestnania, podnikania, potvrdenia o evidencii v nezamestnanosti a poberaní dávky v nezamestnanosti, poberania dôchodkov. |

|  |
| --- |
| **Ak je rodič držiteľom preukazu ťažko zdravotne postihnutej osoby** |
| **Overená kópia preukazu ZŤP rodiča** + iný doklad, napr. rozhodnutie o peňažných dávkach poskytnutých ako kompenzácia ťažkého zdravotného postihnutia. |

|  |
| --- |
| **Ak sú rodičia rozvedení** |
| **Rozhodnutie súdu o rozvode** – overená kópia, alebo predložte originál k nahliadnutiu |
| **Rozhodnutie o súdu o povinnosti poskytovať výživné zo strany druhého rodiča** (obsahujúce sumu a obdobie poberania výživného) – ak nie je súčasťou samotného rozhodnutia o rozvode. |
| **Potvrdenie súdu o nezmenení rozsudku** alebo **Čestné vyhlásenie, že právoplatný rozsudok je posledný a výška výživného sa nemenila** - ak je rozhodnutie súdu o povinnosti poskytovať výživné staršie ako dva roky – [vzor](file:///C:\Users\Downloads\Tlačivá\Cestne_vyhlasenie_o_vyzivnom.doc). |

|  |
| --- |
| **Ak má rodič vyživovaciu povinnosť (napr. voči dieťaťu z predchádzajúceho manželstva)** |
| **Rozsudok súdu o vyživovacej povinnosti** a doklad o tom, že si túto vyživovaciu povinnosť rodič plní (napr. výpisy z účtu, ktorými sa preukáže daná skutočnosť). |

|  |
| --- |
| **ZOZNAM DOKLADOV, KTORÉ PREDLOŽÍ ŠTUDENT – ŽIADATEĽ, KTORÝ ŽIJE V SPOLOČNEJ DOMÁCNOSTI SO SÚRODENCAMI** (ktorí majú menej, ako 18 rokov, alebo v prípade, že súrodenci nemajú ukončené vysokoškolské vzdelanie II. stupňa do 25 rokov) |
| **1. Potvrdenie o návšteve školy každého zo súrodencov.** Potvrdenia musia byť vystavené v mesiaci podania žiadosti o priznanie sociálneho štipendia. Ak súrodenec ešte nie je školopovinný, je potrebné doložiť rodný list (overenú kópiu, alebo originál k nahliadnutiu). |
| **2. Potvrdenie – Výpis na účely priznania vysokoškolského sociálneho štipendia** z príslušného daňového úradu o podaní alebo nepodaní daňového priznania za rok 2024 – týka sa súrodencov nad 18 rokov [tlačivo](file:///C:\Users\Downloads\Tlačivá\Vypis%20z%20DU%202020.doc). |
| **3. Kópia preukazu ťažko zdravotne postihnutej osoby**, ak je jeho držiteľom súrodenec/súrodenci + rozhodnutie o peňažných príspevkoch na kompenzáciu ťažkého zdravotného postihnutia. V prípade, že súrodencovi vznikne nárok na **invalidný dôchodok,** súrodenec sa nebude zohľadňovať ako spoločne posudzovaná osoba. |
| **4. Potvrdenie o výške dôchodkových dávok zo Sociálnej poisťovne,** ak je niektorý zo súrodencov poberateľom sirotského dôchodku. Potvrdenie musí obsahovať výšku dôchodkových dávok za rok 2024.  Ak súrodenec začal poberať sirotský dôchodok v priebehu roku 2024 alebo 2025, doloží žiadateľ **Rozhodnutie zo Sociálnej poisťovne o priznaní sirotského dôchodku** a **Potvrdenie o výške dôchodkových dávok** za rok 2024 a 2025 + fotokópia úmrtného listu. |
| **5.** **Potvrdenie o príjmoch fyzickej osoby zo závislej činnosti** od všetkých zamestnávateľov, kde súrodenec nad 18 rokov pracoval na základe dohody vykonávanej mimo pracovného pomeru (ak si nepodal daňové priznanie) - [tlačivo](file:///C:\Users\Downloads\Tlačivá\Potvr_zdan_prijm_POT39_5v20.docx). |

|  |
| --- |
| **ZOZNAM DOKLADOV, KTORÉ PREDLOŽÍ ŠTUDENT, KTORÝ NEŽIJE V SPOLOČNEJ DOMÁCNOSTI SO ŽIADNOU SO SPOLUPOSUDZOVANÝCH OSÔB** |
| **1. Potvrdenie – výpis z daňového úradu na účely priznania sociálneho štipendia** za rok 2024. Študent, ktorý sa má samostatne posudzovať (t.j. nežije v spoločnej domácnosti so žiadnou so spoločne posudzovaných osôb) musí za kalendárny rok, predchádzajúci kalendárnemu roku, v ktorom si podáva žiadosť o priznanie sociálneho štipendia mať príjem vo výške 12-násobku životného minima jednej plnoletej fyzickej osoby, pričom za príjem sa nepovažuje príjem nezaopatreného dieťaťa pripadajúci na mesiac, ktorý je predmetom dane z príjmov do výšky 1,2-násobku životného minima jednej plnoletej fyzickej osoby**.** |
| **2. Potvrdenie o poberaní/nepoberaní dávky v hmotnej núdzi z Úradu práce, sociálnych vecí a rodiny** za rok 2024 a rok 2025. |
| **3. Doklad o tom, že študent nežije v spoločnej domácnosti s rodičmi** – notárska zápisnica alebo v prípade trvalého pobytu v malej obci (do 1000 obyvateľov) – potvrdenie od starostu obce. |
| **4.** Potvrdenie od zamestnávateľa rodičov o tom, že si neuplatňujú daňový bonus na študenta. |
| **5.** **Potvrdenie o poberaní prídavku na dieťa** z príslušného Úradu práce, sociálnych vecí a rodiny pre všetky nezaopatrené deti vo vašej domácnosti s aktuálnym dátumom (potvrdenie z kalendárneho mesiaca, v ktorom si podávate žiadosť) Potvrdenie musí obsahovať mená nezaopatrených detí, na ktoré sa prídavky poberajú a údaje o vyplácaní za rok 2024 aj rok 2025. |
| **6.** **Potvrdenie o výške dôchodkových dávok zo** **Sociálnej poisťovne** – vzťahuje sa na študenta, ktorý je poberateľom sirotského alebo invalidného dôchodku. Potvrdenie musí obsahovať výšku dôchodkových dávok za rok 2024. Ak študent začal poberať sirotský dôchodok v roku 2024, alebo v priebehu roku 2025, doloží žiadateľ rozhodnutie zo Sociálnej poisťovne o priznaní sirotského dôchodku a potvrdenie o výške dôchodkových dávok za aktuálny rok aj predchádzajúci kalendárny rok + fotokópia úmrtného listu. |
| **7.** **Rozhodnutie o výživnom vydané príslušným** **súdom**. V prípade ak je študentovi priznané súdom výživné od jedného z rodičov, študent predloží rozhodnutie súdu o priznaní a výške výživného. Ak je toto rozhodnutie staršie ako dva roky, je potrebné doložiť aj potvrdenie súdu o nezmenení rozsudku. |
| **8.** **Potvrdenie o dobe a výške poberania dávky v hmotnej núdzi** z Úradu práce, sociálnych vecí a rodiny, ktorú študent poberal sám na seba v roku 2024 aj v roku 2025, vrátane mesiaca podania žiadosti o priznanie sociálneho štipendia. |